Kobi Hemaa Osisiadan

Kobi Hemaa Osisiadan-Bekoe (wɔwoo no afe 1983 Fankwa 30) yɛ Ghana Basia edwumawura, tɛlɛbihyɛn dwumayɛnyi na dansewa wɔ nkitahodzi mu. Ɔwɔ edwuma wɔ 'media' kua no mu bɛyɛ mfe du. Mprenpren yi ɔyɛ panyin wɔ nkitahodzi mu wɔ  Ghana Post Company Limited na Angeles Foundation kuw n'enyi tsim banyimba dzenhyɛ na nsaano dwuma ho fabafo.

 Nwomasua 
Ɔwɔ degree wɔ Nkontaabu na Information System fi Regent University College of Science and Technology, Nkran. Ɔkɔr do kɛyɛɛ  Master of Business Administration wɔ Corporate Strategy na Economic Policy wɔ Maastricht School of Management wɔ Netherlands fitsi afe 2011 kesi afe 2013.

 Edwuma 
N'ananmɔntu a odzibkan wɔ 'media' kua no mu nna ɔwɔ TV Africa a hɔ na ɔyɛɛ kasafo wɔ  "Ghana’s Pride" dwumadzi no do wɔ afe 2007. Dwumadzi yi hwɛ dɛ ɔbɛda Ghana amambra edzi ber a wɔreda Ghana ndzɛmba ahorow edzi wɔ gua do.

Afe  2009 mu no, onyaa kwan kɔr Ghana Broadcasting Corporation mu wɔ dɛm dwumadzi kor no ara ho. Ɔyɛɛ dwumadzi fofor bi ɔtoo dzin "Ohemaa Dwaso".

Ɔkɔr Multi TV afe 2014 wɔ dwumadzi bi nna wɔfrɛ no "Exclusive to Cancer". Afe 2015 mu no, ɔbɛyɛɛ dwumadzi do hwɛfo wɔ Light TV na ekyir yi Homebase TV a hɔ na wɔtoo ne dzibew mu dɛ anapa dwumadzi kasafo na Tɛlɛbihyɛn fɛkuw no tsir.

Nna ɔyɛ Kwankyerɛfo wɔ Homebase tɛlɛbihyɛn do kɛpem afe 2018 Ebɔw bosoom no mu.

Ɔbɛyɛɛ kasafo edziekyir wɔ Homebase TV anapa dwumadzi a wɔfrɛ no Eboboba kɛpem dɛ ɔdze dwumadzi bi a wɔfrɛ no ‘Beyond the Ballot’ bɔbɔɔ adze a nna ɔyɛ amanyɛ nkabɔmu dwumadzi a wɔda no edzi wɔ Tɛlɛbihyɛn Wukuda fitsi ewimbir ndɔn wɔtwe kesi ewimbir dɔn du.

Dodowara nyim Kobi Hemaa Osisiadan dɛ ndze a ɔbɔ Ghana ndzɛmba (Made-in-Ghana products) dawur a ɔsan siesie kurowmu nsɛnsɛm so.

Odzii ne mfe a ɔtɔ do du wɔ afe 2017 Ebɔbira mu dɛ ne nkae mu no, ɔhyɛɛ fapem ase a wɔfrɛ no Angeles Foundation a n'enyi tsim banyimba dzenhyɛ, kokoram adzesua na nsaanodwuma mpontu ho.

Mprenpren yi ɔyɛ head of corporate communication wɔ Ghana Post Company Limited.

 N'abrabɔ 
Sylvia Ofori n Prince Anane-Aceampong Osisiadan na wɔwoo no. Kobi Hemaa Osisiadan yɛ ba a ɔtɔ do anan dze fi mba enum a n'awofo woe. Ɔawar Owura Emmanuel Bekoe a ɔyɛ Nkrato sɛmufo wɔ Peace FM kitsa mba anan.

 Nhwɛdo 

Nkyekyεmu:Ghanafo